Ludwig Crüwell

Ludwig Crüwell (født 20. mars 1892 i Dortmund, død 25. september 1958 i Essen) var en tysk general fra andre verdenskrig. Han deltok også i første verdenskrig.

 Liv og virke 
Crüwell begynte sin militære løpebane i 1911. Han ble forfremmet til generalmajor i desember 1939 og til general i panservåpenet i desember 1941. Han ble tildelt Ridderkorset av jernkorset med ekeløv i september 1941.

 Befal 
 6. panserregiment februar 1938 – april 1939
 plassert med spesielle oppgaver hos hærens overkommando april – juni 1939
 avdelingssjef ved hærens generalstab juni – oktober 1939
 kvartermester ved 16. Armee oktober 1939 – juni 1940
 11. Panzer-Division august 1940 – august 1941 (Balkanfelttoget, Operation Barbarossa)
 det tyske Afrikakorpset september 1941 – mai 1942

 Fangenskap 
Crüwell havnet 2. juni 1942 bak fiendens linjer i samband med et rekognoseringsoppdrag. Piloten for rekognoseringsflyet han var i tok feil mellom italienske styrker og britene, og gikk inn for landing. Britene åpnet ild. Crüwell ble såret og tatt til fange av britiske styrker. Han var i krigsfangenskap mai 1942 – april 1947, frem til juni 1944 i Trent Park i England, og deretter i USA.

 Etter annen verdenskrig 
Etter løslatelsen fra fangenskapet ble han forretningsmann og virket i flere industribedrifter i Ruhrområdet. I 1954, da de vestallierte besluttet å oppsette en hær i Vest-Tyskland, gjenopptok Crüwell sin militære karriere. Han havnet da under kommando av Bernard Montgomery (hans gamle motpart under Afrikafelttoget), som da hadde ansvaret for opplæring av NATO-styrkene.

Referanser

 Litteratur 
 Sönke Neitze]: Abgehört. Deutsche Generäle in britischer Kriegsgefangenschaft 1942-1945; Berlin: Propyläen 2005. ISBN 3-54907261-9 (Edition abgehörter Gespräche im Kriegsgefangenenlager [Auswahl])
 Dermot Bradley: Die Generale des Heeres 1921-1945 Band 2 v. Blanckensee-v. Czettritz und Neuhauß, Biblio Verlag, Osnabrück 1993, ISBN 3-7648-2424-7, S.480-482

Kategori:Personer fra Dortmund
Kategori:Tyske generaler
Kategori:Tyske arméoffiserer
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Mottakere av Jernkorset (1914)
Kategori:Mottakere av Jernkorsets ridderkors
Kategori:Tyske krigsfanger under andre verdenskrig
Kategori:Tysk militærpersonell (Hæren i Keiserrike)
Kategori:Tysk militærpersonell (Hæren i Reichswehr)
Kategori:Tysk militærpersonell (Hæren i Wehrmacht)